Skatval stasjon

Skatval stasjon er en jernbanestasjon på Nordlandsbanen i Trøndelag. Den ligger 66 meter over havet, 42 kilometer fra Trondheim. Stasjonen ble åpnet i 1902, da Levangerbanen stod ferdig frem til Levanger stasjon.

Stasjonsbygningen på Skatval er, som de øvrige på Levangerbanen, tegnet av Paul Due i sveitserstil med en overgang til dragestil. Første etasje er bygget i fuget naturstein, og andre etasje i staffpanel, med dominerende hjørner og store buevinduer med teglinnramming. Godshus, ilgodshus og vokterbolig med uthus er også bevart.

Det var en viss uenighet om hvor stasjonen på Skatval burde ligge. Nedre Stjørdal herredsstyre mente den burde ligge på Voll, mens forsvaret pekte på Alstad. Departementet foretrakk Mera eller Fasteraunet, som også ble resultatet. Det ble i tillegg opprettet holdeplasser på Voll og Alstad.Sth. Prp. No. 71. (1898) «Angaaende Plan og Overslag for Strækningen Hell–Levanger–Rindenleret af Jernbaneanlægget Hell–Sunde», s. 8.

Skatval stasjon har vært ubemannet siden 1979.

I forbindelse med sikring av planovergangen ved stasjonen og utbygging av krysningsspor i 1992 gikk den gamle perrongen ut av bruk, og det ble bygget nye plattformer 100 meter lengre øst. Stasjonsbygningen mistet sin funksjon for togtrafikken, og i 2000–2001 ble den solgt til private eiere.

 Referanser 

 Eksterne lenker 

Kategori:Jernbanestasjoner på Nordlandsbanen
Kategori:Jernbanestasjoner i Trøndelag
Kategori:Jernbanestasjoner åpnet i 1902
Kategori:1902 i Norge
Kategori:Jernbanebyggverk i Stjørdal